hu hu hu hu hu hu hu hu hu hu hu hu hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu
Fehérház Bajtársi Egyesület – Wikipédia
A Fehérház Bajtársi Egyesület egy jobboldali ellenforradalmi csoportosulás volt, ami a két világháború között működött.
Az egyesület az őszirózsás forradalom és következményei ellen alakult 1918-ban, vagy 1919-ben. Aktívan részt vett a Magyarországi Tanácsköztársaság elleni tevékenységekben. Összejöveteleit Pekár Gyula, illetve Bleyer Jakab szellemi vezérletével Csilléry András Baross utcai házában tartották; ott fogalmazták meg a katonai puccs, illetve az általuk kívánt új politikai kurzus irányát is.
A budapesti Vértanúk tere 1934-ben, a Nemzet vértanúinak emlékműve 1918 - 1919 (Füredi Richárd és Kismarty-Lechner Jenő műve)[1]
Tevékenységüket siker koronázta: az egyesület elnöke, Friedrich István (a megszálló román hadsereg jóváhagyásával) 1919. augusztus 6-án letartóztatta Peidl Gyula szociáldemokrata miniszterelnököt és kormányát, ezzel de facto megbuktatva a Tanácsköztársaságot. A Peidl-kormány helyét ezután a Friedrich-kormány foglalta el.[2]
A szervezet később részt vett az irredenta mozgalomban és feltehetően a második világháború végéig működött; alapszabályzatának egy 1942-es változata fellelhető az Állambiztonsági Szolgálatok Történeti Levéltárában,[3] illetve szerepel egy 1942 augusztusi filmhíradóban is, ahol a Vértanúk emlékművénél[4] helyezett el koszorút a 70. születésnapját ünneplő József főherceg társaságában.[5]
A világháború után a "lex-Sulyok" néven gúnyolt 1947. évi XXII. törvény[6] az országgyűlési választásokról név szerint említi, mint feloszlatott szervezetet, s mint olyat, melynek egykori vezetői az 1947-es magyarországi országgyűlési választáson nem indulhatnak.[7]
↑ A Nemzet vértanúinak emlékműve 1918-1919
↑ Friedrich István életrajza, huszadikszazad.hu
↑ Állambiztonsági munkához készült háttéranyagok, Állambiztonsági Szolgálatok Történeti Levéltára, 2003. október 31.
↑ Nemzeti Vértanúk emlékműve, egykor.hu
↑ A "Fehér Ház" Bajtársi Egyesület ünnepsége, filmhiradokonline.hu
↑ XXII. TÖRVÉNYCIKK az országgyűlési választásokról. Megjelent az Országos Törvénytár 1947. évi július hó 24-én kiadott 18. számában Archiválva 2018. december 30-i dátummal a Wayback Machine-ben, rev.hu
↑ 1947. évi XXII. törvény az országgyűlési választásokról Archiválva 2007. december 15-i dátummal a Wayback Machine-ben, 1000ev.hu
§ Emlékezés az 1918-1919. évi nemzeti vértanúinkról, Napi Hírek, 1936. július/2, 1936.07.18, library.hungaricana.hu
Sárosi Péter: Történelemhamisító emlékműre cserélik le Nagy Imre szobrát, index.hu 2018.12.09.
"Fehérház" Bajtársi Egyesület alapszabályai; s. n., Bp., 1942
A lap eredeti címe: „https://hu.wikipedia.org/w/index.php?title=Fehérház_Bajtársi_Egyesület&oldid=23563353”
Utoljára szerkesztve 2021. február 13., 07:22-kor
A lap utolsó módosítása: 2021. február 13., 07:22
A lap szövege CC BY-SA 3.0 alatt érhető el, ha nincs külön jelölve.